b'\n_START_ARTICLE_\nAgustaWestland AW159 Wildcat\n_START_SECTION_\n\xc5\xa0tudije\n_START_PARAGRAPH_\nProjekt Future Lynx se je za\xc4\x8del leta 2002, ko so prou\xc4\x8devali derivat Super Lynx 300 za zamenjavo Lynx helikopterjev v Britanski vojski. Program se je imenoval Surface Combatant Maritime Rotorcraft (SCMR) in Battlefield Light Utility Helicopter (BLUH). BLUH so potem spremenili v Battlefield Reconnaissance Helicopter (BRH)._NEWLINE_22. junija 2006 je Britansko obrambno ministrstvo naro\xc4\x8dilo 70 Future Lynx helikopterjev v \xc2\xa31 milijardi vredni pogodbi.Do leta 2009 je cena programa narasla na \xc2\xa31,7 milijard._NEWLINE_24. aprila 2009 so dali Future Lynx oznako AW159  in bo znan kot Wildcat._NEWLINE_Prvi prototip je poletel 12. novembra 2009 v kraju Yeovil._NEWLINE_AW159 Wildcat je naslednik in predelan Westland Lynx. Ima veliko podobnosti pa tudi razlik, AW159 naj bi imel 95% novih komponent, ostalih 5% naj bi bilo mo\xc5\xbeno menjati z Lynx v uporabi. AW159 naj bi bil prvi AgustaWestlandov helikopter zasnovan povsem digitalno. Spremenili so repni rotor za dalj\xc5\xa1o \xc5\xbeivljenjsko dobo in manj\xc5\xa1o radarsko opaznost._NEWLINE_Poganjata ga dva 1 362 KM (1 016 kW) LHTEC CTS800 turbgredna motorja in uporablja kompozitne materiale na repnem delu (vklju\xc4\x8dno z rotorji) in ina sprednjem delu. Verzija za mornarico ima tudi AESA radar. Mo\xc4\x8dno so tudi spremenili avioniko in pove\xc4\x8dali podatkovne povezave z drugimi zrakoplovi.'